पाएं अपने शहर की ताज़ा ख़बरें और फ्री ई-पेपरडाउनलोड करें
रविवार को होशंगाबाद सहित जिलेभर में मौसम में अचानक बदलाव आया। दोपहर में आसमान में काले बादल छाए रहे। करीब सवा घंटे तक तेज हवा और बादल की गर्जना चली। सवा 6 बजे से बारिश शुरू हुई। बेमौसम बारिश होने से लोगों ने गर्मी से राहत सांस ली। हिल स्टेशन पचमढ़ी में भी तरबतर बारिश होने से मौसम सुहाना हो गया। इटारसी, सुखतवा, बाबई सहित अन्य जगहों पर बारिश व ओले गिरे। मौसम विभाग के अनुसार बारिश होने की संभावना जताई जा रही। जिले में दो दिनों में तापमान में भी 4 डिग्री का अंतर आया है। शुक्रवार को दिन का तापमान 41.01 डिग्री था। जो शनिवार को 37.5 और रविवार को 38.1 डिग्री हो गया। तापमान कम होने से पिछले एक पखवाड़े से पड़ रही तेज गर्मी और धूप से निजात मिली है।
जिलेभर में समर्थन मूल्य पर गेहूं खरीदी का कार्य जारी है। कई जगह खुले में खरीदी हो रही। अनाज मंडी होशंगाबाद में खुले में रखा समर्थन मूल्य खरीदी का करीब 15 हजार क्विंटल गेहूं भीग गया।
नर्मदा अंचल विपणन संघ करीब 6000 क्विंटल और सेवा सहकारी सोसायटी जासलपुर का करीब 9900 क्विंटल गेहूं खुले में रखा है। परिवहन में देरी के कारण सरकारी गेहूं भीगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn